
Mora li se ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** prokleti kada god se spomene?


* 
* 
* 
* 
* 
* 
* 

 
Mora li se šejtan prokleti kada god se spomene?

Dopušteno je proklinjanje šejtana, jer ga je Uzvišeni Allah prokleo do Sudnjeg dana. Međutim, to se ne mora uvijek činiti. Bolje od toga jeste traženje utočište od njegovog zla. Ebu Mulejh prenosi da je jedan od ashaba jahao s Poslanikom, ﷺ, na devi pa je posrnula. ***[Ashab](https://pitajucene.com/search/ashab/questions/ "Pretraži pitanja o ashabima")*** reče: “Upropašten neka je ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")***!” ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, reče mu: *“Ne govori tako, jer šejtan tada postaje velik kao kuća, već reci: ’Bismillah!’, a kada to kažeš, on se smanjuje sve dok ne postane malehan kao muha.”* (Ebu Davud, Tahavi i Taberani, u djelu *Ed-Dua*, 3/1699-170, i Begavi, 12/353-354, sa ispravnim lancem prenosilaca. Vidjeti: *Udžaletur-ragibil-mutemenni*, 2/583-584.)


U hadisu koji prenosi Ebu Hurejre, Poslanik, ﷺ, kaže: *“Ne vrijeđajte šejtana, već tražite kod Allaha utočište od zla koje on nosi.”* (Temmam, u djelu *El-Fevaid*, 3/372 – *Er-Revdul-bessam*, i Ebu Tahir, djelu *El-Muhallis*, 2/447 – *Kešful-hafa*, sa ispravnim lancem prenosilaca. Vidjeti: *Es-Silsiletus-sahiha*, 5/547.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


